
               CAIET DE SARCINI
pentru delegarea gestiunii serviciului public de curățare și transport al zăpezii de pe căile publice și menținerea în funcțiune a acestora pe timp de polei sau îngheț în Municipiul Timișoara
CAPITOLUL 1
Dispoziții generale 

(1) Prezentul caiet de sarcini a fost elaborat spre a servi drept documentație tehnică și de referință în vederea stabilirii condițiilor specifice de desfășurare a serviciului de curățare și transport al zăpezii de pe căile publice și menținerea în funcțiune a acestora pe timp de polei sau îngheț în Municipiul Timișoara, având la bază următoarele acte normative:

· Ordinul nr. 111/09.07.2007 privind aprobarea Caietului de sarcini – cadru al serviciului de salubrizare a localităților; Regulamentul Serviciului de Salubrizare al Municipiului Timișoara aprobat prin Hotărâre a Consiliului Local al Municipiului Timișoara nr. 454/2017; Legea nr. 51/2006 privind Serviciile comunitare de utilități publice,  republicată; Legea nr. 101/2006 privind Serviciul de salubrizare a localităților, republicată și actualizată; Ordinul Președintelui A.N.R.S.C nr. 112/2007 privind aprobarea Contractului - cadru de prestare a serviciului de salubrizare a localităților; Hotărârea nr. 745/2007 pentru aprobarea Regulamentului privind acordarea licențelor în domeniul serviciilor comunitare de utilități publice; Legea nr. 98/2016 privind achizițiile publice, actualizată; Ordonanța de Urgență nr. 195/2005 privind protecția mediului actualizată; Ordinul nr. 109 /2007 al Autorității Naționale de Reglementare pentru Serviciile Comunitare de Utilități Publice privind aprobarea Normelor metodologice de stabilire, ajustare sau modificare a tarifelor pentru activitățile specifice serviciului de salubrizare a localităților; Hotărârea nr. 1061/2008 privind transportul deșeurilor periculoase și nepericuloase pe teritoriul României; Normativ unic republican pentru activitatea de salubrizare a localităților (1973).
(2) Caietul de sarcini și anexele la acesta, se aprobă prin Hotărâre a Consiliului Local al Municipiului Timișoara. 
(3) Caietul de sarcini este anexă la Contractul  pentru  delegarea gestiunii serviciului public   de curățare și transport al zăpezii de pe căile publice și menținerea în funcțiune a acestora pe timp de polei sau îngheț în Municipiul Timișoara.
CAPITOLUL 2   
OBIECTUL CAIETULUI DE SARCINI
Art. 1. Prezentul Caiet de sarcini stabilește condițiile de desfășurare a activităților specifice serviciului de curățare și transport al zăpezii și gheții de pe căile publice și menținerea în funcțiune a acestora pe timp de polei sau îngheț în Municipiul Timișoara, stabilind nivelurile de calitate, indicatorii de performanță, cerințele tehnice și organizatorice minimale necesare funcționării acestui serviciu, în condiții de eficiență și siguranță.
Art. 2. Caietul de sarcini face parte integrantă din documentația necesară desfășurării activității de curățare și transport al zăpezii de pe căile publice și menținerea în funcțiune a acestora pe timp de polei sau îngheț și constituie ansamblul cerințelor tehnice de bază.

Art. 3. Această activitate presupune următoarele operații:

3.1. Curățat manual zăpadă 

3.2. Curățat manual gheață

3.3. Curățat mecanizat zăpadă și gheață 
3.4. Combaterea poleiului și a gheții prin stropire cu soluție de clorură de calciu (CaCl2) 
3.5. Combaterea poleiului și a gheții prin stropire cu soluție de sare (NaCl) cu inhibitor 
3.6. Împrăștiat manual material antiderapant 

3.7. Împrăștiat mecanic material antiderapant 

3.8. Încărcat și transportat zăpadă și gheață

3.9. Curățat guri de scurgere din rețeaua de canalizare
Art. 4.
(1) Specificațiile tehnice se referă la algoritmul executării activităților, la verificarea, inspecția și condițiile de recepție a serviciilor, precum și la alte condiții ce derivă din actele normative și reglementările în legătură cu desfășurarea serviciului public  de curățare și transport al zăpezii de pe căile publice și menținerea în funcțiune a acestora pe timp de polei sau îngheț.

(2) Caietul de sarcini precizează reglementările obligatorii referitoare la protecţia muncii, la prevenirea şi stingerea incendiilor şi la protecţia mediului, care trebuie respectate pe parcursul prestării activității.
Art. 5.
Termenii și noțiunile utilizate sunt prevăzute în Regulamentul Serviciului de Salubrizare al Municipiului Timișoara, Anexa nr. 4 la prezentul caiet de sarcini.
CAPITOLUL 3   
CERINȚE ORGANIZATORICE MINIMALE
Art. 6.

(1) Operatorul serviciului public de curățare și transport al zăpezii de pe căile publice și menținerea în funcțiune a acestora pe timp de polei sau îngheț în Municipiul Timișoara,  va asigura:

a) respectarea legislaţiei, normelor, prescripţiilor şi regulamentelor privind protecția sănătății publice, protecţia muncii, gospodărirea apelor, protecţia mediului, prevenirea şi combaterea incendiilor în aria de activitate;

b) exploatarea, întreţinerea şi reparaţia instalaţiilor şi utilajelor cu personal autorizat, în funcţie de complexitatea instalaţiei şi specificul locului de muncă;

c) respectarea indicatorilor de performanţă precizați în prezentul Caiet de sarcini și îmbunătățirea, în mod continuu, a calității serviciului prestat;

d) furnizarea, în termenul solicitat, autorității administraţiei publice locale, respectiv A.N.R.S.C., a informaţiilor solicitate, accesul la documentele/documentaţiile şi la actele individuale, pe baza cărora prestează serviciul, în condiţiile legii;

e) respectarea tuturor angajamentelor luate prin contractele de prestare a serviciului public de deszăpezire;

f) aplicarea de metode performante de management, care să conducă la reducerea costurilor de operare;

g) elaborarea planurilor anuale de revizii şi reparaţii, executate cu forţe proprii şi cu terţi;

h) realizarea unui sistem de evidenţă a sesizărilor şi reclamaţiilor şi de rezolvare operativă a acestora;

i) evidenţa orelor de funcţionare a utilajelor;
j) întocmirea Jurnalului de activitate pe timp de iarnă și comunicarea acestuia autorității contractante;
k) personalul de deservire operativă necesar pentru prestarea activităţilor asumate prin contract;

l) conducerea operativă a activității şi asigurarea mijloacelor tehnice şi a personalului de intervenţie;

m) o dotare proprie cu utilaje şi echipamente specifice necesare pentru prestarea activităţilor, în condiţiile stabilite prin contract;
n) deține capacitatea tehnică minimă necesară, în vederea obținerii Licenței conform HG nr. 745/2007 pentru aprobarea Regulamentului privind acordarea licențelor în domeniul serviciilor comunitare de utilități publice;

o)  alte cerinţe specifice stabilite de către autoritatea contractantă.
CAPITOLUL 4   

AUTORIZAȚII ȘI LICENȚE

Art. 7. Operatorul va obține și va menține valabile, pe toată perioada prestării activităţii, a următoarelor documente:

Licența necesară pentru prestarea activității de curățare și transport al zăpezii de pe căile publice și menținerea în funcțiune a acestora pe timp de polei sau îngheț, eliberată de Autoritatea Naţională de Reglementare pentru Serviciile Comunitare de Utilităţi Publice (denumită A.N.R.S.C), în conformitate cu prevederile legale în vigoare; 

Art. 8. Obligațiile și răspunderile personalului operativ al operatorului sunt cuprinse în Regulamentul Serviciului de salubrizare al Municipiului Timișoara, anexa nr. 4. la prezentul caiet de sarcini.
CAPITOLUL 5   
CURĂŢAREA ŞI TRANSPORTUL ZĂPEZII DE PE CĂILE PUBLICE ŞI MENŢINEREA ÎN FUNCŢIUNE A ACESTORA PE TIMP DE POLEI SAU ÎNGHEŢ

Art. 9. Operatorul are permisiunea de a desfăşura activităţile de curăţare şi de transport al zăpezii și gheții de pe căile publice şi de menţinere în funcţiune a acestora pe timp de zăpadă, polei sau îngheţ, în condiţiile legii, în aria administrativ - teritorială a municipiului Timișoara.

Art. 10. Numărul străzilor din Municipiul Timișoara, pe care urmează să se presteze serviciul de deszăpezire este de 1.227 străzi, conform Nomenclatorului stradal.

Art. 11. Activitatea de curățare și transport al zăpezii se realizează în scopul menținerii în stare practicabilă a căilor de circulație.
Art. 12. Căile de circulaţie pe care se execută activitatea de curățare a zăpezii sunt prevăzute în Anexa nr. 1 la prezentul caiet de sarcini.

Art. 13. Stațiile mijloacelor de transport în comun pentru care urmează a se realiza activitatea de deszăpezire și transport al zăpezii sunt prevăzute în Anexa nr. 2 la prezentul caiet de sarcini.
Art. 14. Amplasamentul spațiilor de depozitare a zăpezii rezultate din activitatea de deszăpezire este prevăzut în Anexa nr. 3 la prezentul caiet de sarcini.
Art. 15. Căile de circulație care trebuie menținute în funcțiune prin combaterea poleiului și a înghețului sunt prevăzute în Anexa nr. 1 la prezentul caiet de sarcini.
Art. 16. Activitatea de deszăpezire se prestează în funcție de necesitate, iar durata prestației este de la începerea acțiunilor preventive căderii zăpezii, până la topirea ei, pe toată durata sezonului, ținând cont de avertizările meteorologice.
Art. 17. Operatorul va asigura, până la data de 1 octombrie a fiecărui an, întreaga cantitate de materiale antiderapante ce va fi folosită în acțiunea de combatere a zăpezii, poleiului și a gheții  după cum urmează:

· Clorură de sodiu (sare):  minim 1000 tone de stoc;
· Clorură de calciu: minim 100 tone de stoc.

Pe perioada prestării serviciului de deszăpezire stocul trebuie refăcut în permanență și menținut în așa fel încât să fie suficient pentru satisfacerea nevoilor prestării serviciului fără sincope datorate lipsei materialului antiderapant.

Art. 18. 

(1) Activitatea de curăţare şi transport al zăpezii și gheții de pe căile publice şi menţinerea în funcţiune a acestora pe timp de polei sau de îngheţ (deszăpezire), constă în executarea unor servicii specifice sezonului de iarnă şi se desfăşoară de regulă în perioada 15 noiembrie - 15 martie. În cazul producerii fenomenelor specifice sezonului de iarnă și în afara acestei perioade, operatorul va interveni pentru prestarea acestui serviciu. 

(2) Curăţarea zăpezii și gheţii este operaţiunea de îndepărtare a stratului de zăpadă sau de gheaţă depus pe suprafaţa carosabilă şi pietonală, în scopul asigurării deplasării vehiculelor şi pietonilor, în condiţii de siguranţă. 

(3) Pentru realizarea acestui complex de lucrări se folosesc mijloace mecanice specializate, multifuncționale, echipamente specifice și forţă de muncă umană.

(4) Pentru a îndeplini criteriile de eligibilitate privind dotările minime cu mijloace mecanice de deszăpezire, trebuie îndeplinite următoarele relaţii:

a) pentru operaţia de curăţare a zăpezii:

b) pentru prevenirea poleiului:

unde:

	Sc
	suprafaţa stradală de pe care se curăţă zăpada
	
	
	

	Sp

	suprafaţa stradală pe care se asigură curăţarea poleiului
	
	
	

	Nc

	numărul de utilaje folosite pentru curăţarea zăpezii
	
	
	

	Np

	numărul de utilaje folosite pentru prevenirea poleiului
	
	
	

	l

	lăţimea de acţiune a utilajului
	
	
	

	v

	viteza de deplasare a utilajului
	
	
	

	n

	numărul de treceri pe aceeaşi stradă/ schimb
	
	
	

	
	
	
	
	

	
	


Art. 19. Dotări cu utilaje – personal

(1)  Operatorul își va dimensiona personalul, parcul de utilaje, echipamentele pentru prestarea serviciului, în funcție de volumul de servicii estimat în capitolul 5 al prezentului caiet de sarcini, având în vedere ca suprafețele domeniului public, cuprinse în anexele la caietul de sarcini, să fie în stare practicabilă, prin executarea tuturor serviciilor necesare. 

(2) Operatorul își va asigura personalul necesar prestării serviciului după cum urmează: un responsabil de contract, personal calificat care va coordona activitatea muncitorilor, muncitori necalificați pentru prestarea muncilor manuale; personalul se va dimensiona raportat la prevederile caietului de sarcini, la suprafețele și frecvențele de lucru, în funcție de condițiile meteorologice pe timp de iarnă, astfel încât suprafețele domeniului public să fie în permanență în stare practicabilă.  

(3) Operatorul va prezenta în documentația de ofertă concepția proprie în detaliu privind modalitatea de organizare și funcționare a prestației de deszăpezire, combatere a poleiului și gheții, pe domeniul public, de încărcare și transport a zăpezii și gheții, cu referire la utilajele din dotare folosite, la modul de asigurare a coeficientului de utilizare a acestora, facilitățile oferite, etc. 

(4) Anexa nr. 1 la caietul  de sarcini cuprinde numărul total de străzi pe care se va presta serviciul de deszăpezire în Municipiul Timisoara și este împărțit după cum urmează:
· Anexa nr. 1 - grad de prioritate 1: sunt cuprinse străzile pe care se va interveni, în prima etapă, cu utilaje multifuncționale de capacitate mare și cu utilaje de capacitate redusă;

· Anexa nr. 1 - grad de prioritate 2: sunt cuprinse străzile pe care se va interveni, în a doua etapă, cu utilaje multifuncționale de capacitate mare sau după caz de capacitate redusă;
  Anexa nr. 2 – cuprinde stațiile mijloacelor de transport în comun, pentru care urmează a se realiza activitatea de deszăpezire și transport al zăpezii
(5) Pentru prestarea serviciului se vor folosi următoarele tipuri de utilaje: utilaje multifuncționale de capacitate mare, utilaje multifuncționale de capacitate mică, utilaje cu încărcător frontal, utilaje de transport al zăpezii și gheții, autocisterne.

Mijloacele mecanice folosite la deszăpezire trebuie să se încadreze în norma de poluare a motorului minim Euro 3, cu inspecția tehnică în termen.

Pentru prestarea serviciilor care fac obiectul contractului sunt necesare minim următoarele utilaje:

· 14 utilaje multifuncționale de capacitate mare;
· 16 utilaje multifuncționale de capacitate mică;
·  4 utilaje cu încărcător frontal;
·  8 utilaje de transport al zăpezii și gheții; 
·  2 autocisterne. 
Total: 44 utilaje necesare pentru îndeplinirea contractului, cu respectarea art.18, alin.(4).
*Prin utilaje multifuncționale de capacitate mare se înțeleg utilajele folosite în activitatea mecanizată de deszăpezire și combatere a poleiului, a domeniului public, conform prevederilor caietului de sarcini, art. 18, alin. (4) și sunt utilajele dotate atât cu lamă, în cazul acesta cu lățimea lamei cuprinsă între 3-5 m cât și cu instalație de împrăștiat material antiderapant.
*Prin utilaje multifuncționale de capacitate mică se înțeleg utilajele folosite în activitatea mecanizată de deszăpezire și combatere a poleiului, a domeniului public, conform prevederilor caietului de sarcini, art. 18, alin. (4) și sunt utilajele dotate atât cu lamă, în cazul acesta cu lățimea lamei cuprinsă între 2-3 m cât și cu instalație de împrăștiat material antiderapant.
*Prin utilaje cu încărcător frontal se înțeleg utilajele folosite în activitatea mecanizată de deszăpezire și combatere a poleiului, a domeniului public și sunt utilajele folosite pentru încărcarea zăpezii și a gheții cu capacitatea cupei mai mare de 1,2 mc.
*Prin utilaje de transport al zăpezii se înțeleg utilajele folosite în activitatea mecanizată de deszăpezire și combatere a poleiului, a domeniului public și sunt utilajele folosite pentru transportul zăpezii și a gheții, cu capacitatea mai mare de 20 mc.

*Prin autocisterne se înțeleg utilajele folosite în activitatea mecanizată de combatere a poleiului prin stropire cu soluție de sare cu inhibitor și soluție de clorură de calciu, cu capacitatea rezervorului pentru soluție de minim 7 tone.

(6) Ofertantul va prezenta o declarație pe propria răspundere din care să rezulte că va pune la dispoziție toate utilajele mai sus menționate (44 utilaje), pe întreaga perioadă de derulare a contractului.
(7) Se vor folosi utilaje dotate cu sistem GPS, puse la dispoziția autorității contractante pentru urmărirea îndeplinirii programului zilnic.

(8) Pentru recepții se va prezenta harta GPS a sectorului pe categorii de culori, pentru fiecare utilaj care deservește un traseu: roșu pentru întreg sectorul planificat, albastru pentru sectorul realizat. Compartimentul de specialitate va avea posibilitatea de vizualizare a traseului parcurs de fiecare utilaj, în timp real, precum și istoricul traseelor parcurse pe toată durata contractului. (9) Operatorul va dezvolta o aplicație prin care orice persoană interesată poate accesa aplicația pentru a vizualiza traseul de deplasare al utilajelor de deszăpezire, în timp real, locația exactă pentru fiecare utilaj care deservește un traseu: roșu pentru întreg sectorul planificat, violet pentru sectorul realizat.
(10) In cadrul ofertei ofertanții vor completa tabelul de mai jos cu informatiile aferente: 
	Nr.

crt.
	Denumire utilaj
	Număr sasiu
	Norma de poluare

(Euro 3/4/5/6)
	Valabilitate Inspecție tehnică

	Utilaje multifuncționale de capacitate mare

	1
	
	
	
	

	2
	
	
	
	

	...
	
	
	
	

	14
	
	
	
	

	Utilaje multifuncționale de capacitate mică

	1
	
	
	
	

	2
	
	
	
	

	...
	
	
	
	

	16
	
	
	
	

	Utilaje cu încărcător frontal

	1
	
	
	
	

	2
	
	
	
	

	...
	
	
	
	

	4
	
	
	
	

	Utlaje de transport al zăpezii și gheții

	1
	
	
	
	

	2
	
	
	
	

	...
	
	
	
	

	8
	
	
	
	

	Autocisterne

	1
	
	
	
	

	2
	
	
	
	


Pentru toate utilajele menționate în tabelul de mai sus, se vor prezenta documente relevante din care să rezulte încadrarea în norma de poluare precum și faptul că inspecția tehnică este în termen. 
(11) Din cadrul utilajelor enumerate în tabelul de la alin.(9), doar pentru utilajele multifuncționale (30 buc.): 14 utilaje multifuncționale de capacitate mare și 16 utilaje multifuncționale de capacitate mică, autoritatea contractantă va puncta performanța în funcție de norma de poluarea – emisiile de noxe ale acestora. 
CRITERII DE PUNCTARE A OFERTELOR

La evaluarea ofertelor comisia va atribui punctaje ofertelor prezentate pe baza următoarelor criterii:

1. Punctajul pentru factorul de evaluare „Preţul ofertei” se acordă astfel :

a) pentru preţul minim ofertat care asigură nivelul calitativ, tehnic şi funcţional al ofertei, se acordă punctajul maxim alocat factorului de evaluare respectiv: 70 puncte;

b) pentru alt preţ decât cel prevăzut la lit. a) se acordă punctajul astfel :

Punctaj (n) = [preţ minim / preţ (n)] x punctajul maxim,unde

Punctaj (n) = punctajul ofertei n;

preţ (n) = preţul ofertei n;

punctaj maxim = 70, punctajul pentru preţul minim, conform punctului a)

      Preţurile care se compară în vederea acordării punctajului sunt preţurile totale ofertate, exclusiv TVA.

2. Punctajul pentru factorul de evaluare “Norma de poluare – emisiile de noxe” se acordă astfel:

Numărul de utilaje multifuncționale  care se punctează în funcție de norma de poluare este:

· 14 utilaje multifuncționale de capacitate mare

· 16 utilaje multifuncționale de capacitate mică

Total 30 utilaje multifuncționale

Pentru fiecare din utilajele multifuncționale care se încadrează în norma de poluare, se acordă punctaje diferențiate, după cum urmează:

- 1 punct pentru utilaje multifuncționale cu norma de poluare Euro 6; 

- 0,50 puncte pentru utilaje multifuncționale cu norma de poluare Euro 5; 

- 0,25 punct pentru utilaje multifuncționale cu norma de poluare Euro 4; 

Utilajele multifuncționale care au norma de poluare Euro 3 sunt conforme, dar nu se punctează.

Punctajul maxim de 30 de puncte se acordă pentru numărul de 30 de utilaje multifuncționale menționate mai sus, care au cel mai redus nivel de emisii poluante (Euro 6) reprezentând ponderea și importanța cea mai mare în prestarea serviciului.

În cazul în care, în cadrul unei oferte vor fi prezentate mai multe utilaje multifuncționale decât cele impuse de autoritatea contractantă, pentru punctare vor fi luate în calcul acele utilaje multifuncționale care corespund celui mai redus nivel de emisii poluante, cu condiția de a respecta numărul și tipul menționat.

 Se vor prezenta documente relevante din care să rezulte norma de poluare.

Art. 20. Serviciul de curăţare şi transport al zăpezii și gheții de pe căile publice şi de menţinere în funcţiune a acestora pe timp de polei sau îngheţ se execută, în funcţie de necesitate, are ca scop menţinerea în stare practicabilă a căilor de circulaţie şi cuprinde următoarele activități:

20.1. Curăţatul manual al zăpezii 

(1) Activitatea se execută ziua și/sau noaptea, în funcţie de necesitate. Prestaţia constă în strângerea zăpezii în grămezi, la bordura carosabilului pe trotuare și parcările publice, în zone unde nu se stânjeneşte circulaţia auto sau pietonală şi nu sunt afectate utilităţile domeniului public.

(2) Curăţarea manuală a zăpezii afânate se face cu: lopată, mătură, răzuitoare, târnăcop. 

(3) Activitatea se efectuează pe străzile, prevăzute în anexa nr. 1 la caietul de sarcini, precum și în stațiile mijloacelor de transport în comun, prevăzute în anexa nr. 2 la caietul de sarcini. 

(4) Unitatea de măsură este 1000 mp.
20.2. Curățatul manual al gheții

(1) Activitatea se execută ziua și/sau noaptea, în funcţie de necesitate. Prestaţia constă în spargerea sau tăierea cu scule a gheții urmată de strângerea gheții în locuri unde nu se stânjeneşte circulaţia auto sau pietonală şi nu sunt afectate utilităţile domeniului public.

(2) Curăţarea manuală a gheţii se execută prin spargere sau tăiere, cu dispozitive, echipamente şi scule speciale.

(3) Activitatea se efectuează pe străzile, prevăzute în anexa nr. 1 la caietul de sarcini precum și în stațiile mijloacelor de transport în comun, prevăzute în anexa nr. 2 la caietul de sarcini.
(4) Unitatea de măsură este 1000 mp.
20.3. Curățat mecanizat zăpadă și gheață (cu lama de 1– 5 m)

(1) Activitatea de curăţare mecanică a zăpezii de pe căile publice, cu utilaje cu lamă se execută când stratul de zăpadă are o grosime ce impune acest lucru. Activitatea se execută prin treceri succesive, începând de la axul drumului spre bordura carosabilului, până la îndepărtarea în totalitate a stratului de zăpadă.

(2) Activitatea se desfăşoară ziua și/sau noaptea, în funcţie de necesităţi și se va realiza cu utilaje specifice de deszăpezire, care vor fi permanent în stare de funcţionare, pentru a interveni imediat. Activitatea se efectuează pe căile de circulație prevăzute în anexa nr. 1 la caietul de sarcini, acordându-se prioritate traseelor mijloacelor de transport în comun, școlilor, spitalelor, instituțiilor publice, unități de alimentație publică, aeroporturi, gări și penetrațiile în și din municipiul Timișoara. 

(3) Unitatea de măsură este 1000 mp.

(4) Străzile pe care se curăță mecanizat zăpadă și gheață sunt cuprinse în anexa nr. 1 la caietul de sarcini.
20.4. Combaterea poleiului și a gheții prin stropire 
(1) Combaterea poleiului se face utilizând atât materiale antiderapante, cât şi soluții, în amestecuri omogene, iar împrăştierea acestora se realizează cât mai uniform pe suprafaţa părţii carosabile. 

(2) Împrăştierea materialelor antiderapante, în cazul în care prognoza meteorologică indică posibilitatea apariţiei poleiului, a gheţii şi în perioada în care se înregistrează variaţii de temperatură care conduc la topirea zăpezii/gheţii urmată în perioada imediat următoare de îngheţ, se realizează în cel mai scurt interval de timp posibil. În situațiile în care buletinele meteorologice vor indica o avertizare meteorologică, cu posibilitatea ca în perioada următoare să existe ninsori abundente, viscol, formare polei și gheață, la solicitarea autorității contractante operatorul va interveni preventiv în prestarea serviciului. 
(3) Operatorul îşi va asigura din timp, până cel târziu la data de 1 octombrie a fiecărui an, stocurile de materiale antiderapante necesare pentru desfăşurarea în bune condiţii a activităţii de curăţare şi transport al zăpezii de pe căile publice şi menţinerea în funcţiune a acestora pe timp de polei sau de îngheţ şi va transmite Primăriei Municipiului Timişoara – Biroul Salubrizare situaţia acestora,  până la data de 5 octombrie. De asemena este obligatorie refacerea în permanență a stocului minim de material antiderapant.
(4) Pentru combaterea poleiului şi a gheţii se utilizează următoarele materiale antiderapante:

a) soluţie de clorură de calciu de concentraţie 30% ;

b) soluţie de clorură de sodiu în amestec cu inhibitori de coroziune;

(5) Activitatea se desfăşoară ziua și/sau noaptea, la solicitarea autorității contractante, sau din proprie inițiativă dacă situația o impune cu înștiințarea autorității contractante și se va realiza cu utilaje specifice de deszăpezire, care vor fi permanent în stare de funcţionare. 

(6) Activitatea se efectuează pe căile de circulație cuprinse în anexa nr. 1 la caietul de sarcini.
20.5. Împrăștiat manual material antiderapant

(1)  Activitatea se execută ziua și/sau noaptea, în funcţie de necesitate.

(2) Activitatea, se desfăşoară în situaţii urgente pe străzile, trotuarele, parcările, intersecţii, pe traseele mijloacelor de transport în comun, pe treceri pietonale, pasarele, căi de acces la instituțiile publice, școli, spitale, unități de alimentație publică pentru restabilirea şi desfăşurarea în condiţii normale a circulaţiei auto şi pietonală și în locurile unde nu se poate efectua împrăștiatul mecanic de material antiderapant. 
(3) Materialul antiderapant care se folosește la împrăştiatul manual este clorura de sodiu (sare).

(4) Unitatea de măsură este 1000 mp.

(5) Străzile pe care se execută împrăștiatul manual de material antiderapant sunt cuprinse în anexa nr. 1 la caietul de sarcini și în stațiile mijloacelor de transport în comun cuprinse în anexa nr. 2 la caietul de sarcini. 
20.6. Împrăștiat mecanic material antiderapant

(1) Activitatea se execută ziua și/sau noaptea, în funcţie de necesitate.
(2) Materialul antiderapant care se folosește la împrăştiatul mecanic este clorura de sodiu (sare).

(3) Unitatea de măsură este 1000 mp.

(4) Străzile pe care se execută împrăștiatul mecanic de material antiderapant sunt cuprinse în anexa nr. 1 la caietul de sarcini.

20.7. Încărcat și transportat zăpadă și gheață

(1) Activitatea de încărcat şi transportat zăpadă şi gheaţă constă în umplerea a mijloacelor de transport, cu zăpada şi gheaţa rezultate din curăţarea căilor publice. 

(2) Încărcatul mecanic se realizează cu utilaje specifice, iar pentru transportul zăpezii şi gheţii se vor utiliza autovehicule speciale, de capacităţi diferite, funcţie de volumul de zăpadă şi gheaţă rezultat din curăţarea căilor publice. 

(3) Depozitarea zăpezii şi gheţii rezultate în urma curăţării căilor publice se va face pe amplasamentele cuprinse în anexa nr. 3 la caietul de sarcini.

(4) Unitatea de măsură este 1 mc.

(5) Încărcarea, transportul, descărcarea şi depozitarea zăpezii şi a gheţii trebuie să se realizeze în maximum 24 ore de la terminarea activităţii de deszăpezire.

(6) Transportul, descărcarea şi depozitarea zăpezii şi a gheţii formate pe carosabil se realizează concomitent cu operaţia de deszăpezire iar distanța medie la care se transportă zăpada în vederea depozitării este de  8 km.

20.8. Curățat guri de scurgere din rețeaua de canalizare

(1) Operatorul va curăţa de zăpadă şi gheaţă gurile de scurgere din reţeaua de canalizare, pentru a se asigura scurgerea apei rezultate în urma topirii zăpezii.
(2) Unitatea de măsură este 1mp.

Art. 21. Prestarea activităţii de curăţare şi transport al zăpezii, gheții de pe căile publice şi menţinerea în funcţiune a acestora pe timp de polei sau de îngheţ se va efectua astfel încât să se realizeze:

a) continuitatea activităţii pe toată durata sezonului rece, indiferent de condiţiile meteo, cu respectarea prevederilor contractuale; 

b) controlul calităţii serviciului prestat; 

c) respectarea instrucţiunilor/procedurilor interne de prestare a activităţii; 

d) ţinerea la zi a documentelor cu privire la prestarea serviciului; 

e) respectarea Regulamentului Serviciului de Salubrizare a Municipiului Timișoara, aprobat de Consiliul Local al Municipiului Timișoara, anexa nr. 4 la caietul de sarcini; 

f) prestarea activităţii pe baza principiilor de eficienţă economică, având ca obiectiv reducerea costurilor de prestare a activităţii; 

g) asigurarea capacităţii de curăţare manuală şi mecanizată a tuturor căilor publice, pentru prestarea serviciului în întreaga arie administrativ-teritorială a municipiului Timișoara încredințată; 

h) asigurarea capacităţilor de încărcare şi transport al zăpezii în vederea descărcării în locațiile stabilite în acest scop; 

i) asigurarea utilajelor şi a întregii cantităţi de material antiderapant solicitate în vederea combaterii poleiului de pe căile publice și menținerea în permanență a stocului de materiale antiderapante; 

j) îndeplinirea indicatorilor de performanță pentru serviciile publice de deszăpezire, specificaţi în caietul de sarcini; 

k) asigurarea, pe toată durata de executare a serviciului, de personal în număr suficient.

Art. 22. 
(1) Operatorul serviciului va avea obligatoriu contract/convenţie încheiată cu Administraţia Naţională de Meteorologie, pentru a cunoaşte prognoza și avertizările meteorologice privind evoluţia temperaturii nocturne şi diurne şi a cantităţilor de precipitaţii sub formă de zăpadă. 

(2) În funcţie de prognoza meteorologică primită, operatorul va acţiona preventiv pentru preîntâmpinarea depunerii stratului de zăpadă şi a formării poleiului.

(3) În cazul unor ninsori abundente sau care au o durată de timp mai mare de 12 ore se va interveni cu utilajele de deszăpezire pentru degajarea cu prioritate a străzilor pe care circulă mijloacele de transport în comun, a străzilor cu școli, spitale, instituții, unități de alimentație publică.
(4) Acţiunea de deszăpezire trebuie să continue până la degajarea străzilor cuprinse în anexa nr. 1 la Caietul de sarcini.

(5) La nevoie va fi asigurată funcţionarea fără întrerupere a utilajelor de deszăpezire prin organizarea activităţii pe schimburi, până la restabilirea circulației normale pe toate străzile din municipiul Timișoara.

(6) O dată cu îndepărtarea zăpezii de pe căile publice se vor degaja atât rigolele, cât şi gurile de scurgere, astfel încât, în urma topirii zăpezii, apa rezultată să se scurgă în sistemul de canalizare.

(7) Operatorul trebuie să fie integral pregătit de intervenţie directă (utilaje, echipamente, materiale, scule, forţă de muncă, programe de lucru) și să transmită Programul de măsuri pentru desfășurarea acțiunilor de prevenire și combatere a urmărilor fenomenelor meteorologice, până cel târziu în data de 5 octombrie. Dotarea cu utilaje să acopere întreaga gamă de servicii ce urmează a fi executate conform programului aprobat.
(8) Operatorul va ţine legătura permanent cu Biroul Salubrizare din cadrul Primăriei Municipiului Timișoara şi va informa despre modul de acţiune şi intervenţie în caz de deszăpezire sau formare de polei, comunicând traseele şi străzile pe care se intervine, starea acestora, utilajele şi personalul disponibilizat pentru aceste activităţi, prin mijloacele de comunicare. 
(9) Operatorul va întocmi Jurnalul zilnic de activitate pe timp de iarnă pentru fiecare intervenție care poate să fie pe schimburi de 8 ore, 12 ore sau 24 de ore. Confirmarea prestaţiei de curăţare şi transport a zăpezii de pe căile publice şi menţinerea în funcţiune a acestora pe timp de polei sau de îngheţ se va face de către reprezentantul Primăriei Municipiului Timișoara prin verificarea și semnarea jurnalului.
(10) Obligaţiile şi răspunderile personalului operativ al operatorului sunt cuprinse în Regulamentul Serviciului de Salubrizare a Municipiului Timișoara, conform anexei nr. 4 la caietul de sarcini.

Art. 23. Verificarea, inspecția și condițiile de recepție a serviciilor de deszăpezire
(1) Reprezentanţii autorității contractante vor verifica permanent modul de efectuare a prestaţiei precum și volumul de servicii prestate, iar confirmarea prestației se va face conform Jurnalului de activitate zilnică pe timp de iarnă, anexa nr. 5, întocmit de operator și confirmat de autoritatea contractantă.         

(2) Jurnalul de activitate pe timp de iarnă, semnat de reprezentantul operatorului și de reprezentantul autorității administrației publice locale, constituie documentul primar de bază pentru verificarea activității și decontarea lucrărilor efectuate.

(3) Jurnalul de activitate pe timp de iarnă va fi întocmit în două exemplare, câte unul pentru fiecare parte.

(4) Tariful pentru activitatea de deszăpezire se exprimă în lei/1000 mp.

(5) Tariful pentru operațiunea de transport, încărcat zăpada, gheață se exprimă în lei/mc. 

(6) Lunar, operatorul va întocmi, pe baza Jurnalului de activitate pe timp de iarnă, situația de lucrări cantitativă și valorică și o va prezenta beneficiarului în vederea confirmării.

(7) Operatorul răspunde de buna desfășurare a prestației, de calitatea şi cantitatea serviciilor prestate, în conformitate cu clauzele contractuale.

(8) Autoritatea contractantă poate modifica programul de prestații în funcție de condițiile noi apărute și de sursele financiare alocate prin bugetul local sau atrase din alte surse, cu înștiințarea prealabilă a operatorului.
     (9) Operatorul serviciilor va încasa lunar de la autoritatea contractantă, în baza contractului de delegare, contravaloarea serviciilor prestate și confirmate de reprezentantul autoritatății contractante.
    (10) Operatorul are obligația de a pune la dispoziție un autoturism de control în vederea efectuării verificărilor zilnice, deplasărilor pe teren în interes de serviciu. Toate cheltuielile legate de întreținere, reparații, asigurare autoturism, parcare și asigurare combustibil, vor fi suportate de către operator. 

Art. 24. Prezentul caiet de sarcini se completează cu prevederile Regulamentului Serviciului de Salubrizare al Municipiului Timișoara, anexa nr. 4.

CAPITOLUL 6 

DURATA CONTRACTULUI 
Art. 25. Durata acordului cadru de prestare a  serviciului public de curățare și transport al zăpezii de pe căile publice și menținerea în funcțiune a acestora pe timp de polei sau îngheț în Municipiul Timișoara este de 4 ani de la data semnării acestuia.
Art. 26. Durata fiecărui contract subsecvent este de câte un an de zile calendaristic iar primul contract subsecvent va intra în vigoare de la data transmiterii ordinului de începere a prestării serviciului și constituirea garanției de bună execuție.

CAPITOLUL 7  

MODUL DE ORGANIZARE PROPRIU AL OPERATORULUI

Art. 27. Operatorul va prezenta în documentația de ofertă, concepția proprie privind modalitatea de organizare și funcționare a serviciului de deszăpezire, la utilajele din dotare, asigurarea cu personal, asigurarea intervențiilor rapide în maxim o oră de la sesizarea cazurilor speciale de urgență. 

(1) Operatorul va asigura intervențiile rapide în cazuri speciale de urgență (accidente rutiere, viscole, furtuni, etc.) cu anunțarea imediată a compartimentului de specialitate din cadrul Primăriei Municipiului Timișoara.

Art. 28. Identitatea firmei şi identificarea personalului - Operatorul va funcţiona sub numele propriei firme, marcând tot echipamentul, autovehiculele cu acelaşi logo sau slogan. Personalul operaţional va purta, în timpul orelor de program, îmbrăcămintea inscripţionată cu numele operatorului. 
Art. 29. Echipament de protecţie şi siguranţă - Operatorul este responsabil de asigurarea echipamentului de protecţie şi siguranţă în timpul programului de lucru şi de desfăşurarea tuturor operaţiunilor şi activităţilor în conformitate cu prevederile legale şi normelor privind sănatatea şi securitatea în muncă.

Art. 30. Comunicarea
(1) Operatorul va informa operativ autoritatea contractantă cu privire la orice problemă ce afectează prestarea serviciului. Asemenea probleme vor fi prezentate prin orice mijloc de comunicare (telefonic, scris, electronic), împreună cu propunerile de rezolvare/remediere a situaţiei.

(2) Dispoziţiile scrise date de autoritatea contractantă operatorului sunt obligatorii și se va prezenta modul de aducere la îndeplinire în format scris.

(3) Operatorul va înregistra sesizările, reclamațiile primite, în timpul programului de lucru și va pune la dispoziția publicului un număr de telefon ca sursă de comunicare și informare. 
(4) Operatorul este pe deplin răspunzător de toate situaţiile care cad sub incidenţa Directivei nr. 2004/35/CE privind răspunderea pentru mediul înconjurător transpusă prin O.U.G. nr. 68/2007 privind răspunderea de mediu cu referire la prevenirea şi repararea prejudiciului asupra mediului.

În cazul în care operatorul nu va respecta prevederile caietului de sarcini, acordului cadru, contractului subsecvent, operatorul va plăti penalități/sancțiuni contravenționale astfel cum sunt stabilite prin contractul de delegare.

CAPITOLUL 8  

SANCȚIUNI PENTRU NEEXECUTAREA CORESPUNZĂTOARE A SERVICIILOR PREVĂZUTE ÎN CONTRACT

Art. 31. Se vor aplica prevederile Regulamentului Serviciului de Salubrizare a Municipiului Timișoara aprobat prin HCLMT nr. 454/2017, prevederile HCLMT nr. 371/30.10.2007 modificată și completată, privind constatarea și sancționarea contravențiilor pe teritoriul Municipiului Timișoara.

(1) Pentru neîndeplinirea obligațiilor privind prestarea serviciilor publice de deszăpezire și combatere a poleiului, prestatorul va fi sancționat după cum urmează: 
 Se penalizează cu 0,5% pe zi din valoarea facturii lunare, nerespectarea obligațiilor după cum urmează:

a) neîntocmirea Jurnalului de activitate pe timp de iarnă; 

b) nerespectarea locurilor de depozitare și descărcare a zăpezii rezultate în urma îndepărtării acesteia de pe căile publice; 

c) neasigurarea stocurilor de materiale antiderapante necesare activității de deszăpezire și combatere a poleiului; 

(2) În cazul în care achizitorul, din vina sa exclusivă, nu îşi onorează obligaţia de plată a facturii în termen, prestatorul are dreptul de a solicita plata dobânzii legale penalizatoare, aplicată la valoarea plăţii neefectuate, în conformitate cu prevederile Legii 72/2013 privind măsurile  pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante, dar nu mai mult decât valoarea contractului.

(3) Neachitarea facturii de către achizitor în termen de 30 de zile de la data scadenţei atrage penalităţi de întârziere, pentru neplata la termen a obligațiilor bănești datorate, raportat la zilele de întârziere, până la efectuarea plății. Penalitățile se datorează, începând cu prima zi după data scadenței și sunt egale cu rata dobânzii legale penalizatoare, potrivit ratei dobânzii de referință a BNR la data respectivă.

CAPITOLUL 9   

GARANȚIA DE BUNĂ EXECUȚIE 

Art. 32.
(1) Garanţia de bună execuţie a contractului se constituie de către contractant în scopul asigurării autorităţii contractante de îndeplinirea cantitativă, calitativă şi în perioada convenită a contractului de achiziţie publică/contractului subsecvent.

     
(2) Garanţia de bună execuţie se constituie în termen de 5 zile lucrătoare de la data semnării contractului de achiziţie publică/contractului subsecvent.
(3) Garanţia de bună execuţie se constituie prin virament bancar sau printr-un instrument de garantare emis de o instituţie de credit din România sau din alt stat sau de o societate de asigurări, în condiţiile legii, și devine anexă la contract.
(4) Garanţia de bună execuţie se poate constitui şi prin reţineri succesive din sumele datorate pentru facturi parţiale, contractantul având obligaţia de a deschide un cont la dispoziţia autorităţii contractante, la o bancă agreată de ambele părţi.

     (5) În cazul în care autoritatea contractantă are calitatea de autoritate publică, instituţie publică sau operator economic cu capital integral sau majoritar de stat, contractantul are obligaţia de a deschide contul la dispoziţia autorităţii contractante, prevăzut la alin (4), la unitatea Trezoreriei Statului din cadrul organului fiscal competent în administrarea acestuia.


(6) Suma inițială care se depune de către contractant în contul disponibil astfel deschis potrivit alin. (4) și (5) nu trebuie să fie mai mică de 0,5% din prețul contractului de achiziție publică/contract subsecvent, fără TVA.

(7) Pe parcursul îndeplinirii contractului de achiziţie publică/contractului subsecvent, autoritatea contractantă urmează să alimenteze contul de disponibil prevăzut la alin. (4) şi (5) prin reţineri succesive din sumele datorate şi cuvenite contractantului până la concurenţa sumei stabilite drept garanţie de bună execuţie în contractul de achiziţie publică/contractul subsecvent şi va înştiinţa contractantul despre vărsământul efectuat, precum şi despre destinaţia lui. 

(8) Din contul de disponibil deschis la Trezoreria Statului pe numele contractantului prevăzut la alin. (5) pot fi dispuse plăţi atât de către contractant, cu avizul scris al autorităţii contractante care se prezintă unităţii Trezoreriei Statului, cât şi de unitatea Trezoreriei Statului la solicitarea scrisă a autorităţii contractante în favoarea căreia este constituită garanţia de bună execuţie.
(9) Contul de disponibil prevăzut la alin. (4) şi (5) este purtător de dobândă în favoarea contractantului. 

(10) Autoritatea contractantă are dreptul de a emite pretenţii asupra garanţiei de bună execuţie, oricând pe parcursul îndeplinirii contractului de achiziţie public în limita prejudiciului creat, în cazul în care contractantul nu îşi îndeplineşte din culpa sa obligaţiile asumate prin contract. Anterior emiterii unei pretenţii asupra garanţiei de bună execuţie autoritatea contractantă are obligaţia de a notifica pretenţia atât contractantului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. În situaţia executării garanţiei de bună execuţie, parţial sau total, contractantul are obligaţia de a reîntregii garanţia în cauză raportat la restul rămas de executat. 

(11) În cazul contractului de servicii, autoritatea contractantă are obligaţia de a elibera/restitui garanţia de bună execuţie în cel mult 14 zile de la data îndeplinirii de către contractant a obligaţiilor asumate prin contractul de achiziţie publică, dacă nu a ridicat până la acea dată pretenţii asupra ei.

CAPITOLUL 10 

MĂSURI DE SECURITATE ȘI SĂNĂTATE ÎN MUNCĂ

Art. 33.

a) Operatorul serviciului de deszăpezire are obligația de a respecta prevederile Legii nr. 319/2006 a securității și sănătății în muncă și a H.G. nr. 1425/2006 pentru aplicarea Normelor metodologice de aplicare a prevederilor Legii securității și sănătății în muncă nr. 319/2006;
b) Operatorul serviciului de deszăpezire are obligația de a asigura curățarea, spălarea și dezinfectarea mașinilor și recipientelor folosite;

c) Operatorul este responsabil de eventualele incidente și accidente de muncă produse în timpul prestării serviciului.

CAPITOLUL 11 

Riscurile delegării  de gestiune
Art. 34.

Operatorul are obligația să își asume toate riscurile alocate din Matricea riscurilor pentru organizarea activităților de deszăpezire a căilor publice, precum și răspunderea asupra desfășurării întregii activități ce face obiectul delegării de gestiune.

Matricea riscurilor pentru prestarea activităților de  deszăpezire a căilor publice 

	  1
	2
	3
	4
	5
	6

	Nr crt
	Categoria de risc
	Descrierea riscului
	Alocare
	Consecințe / managementul riscului
	Măsuri de eliminare / diminuare a riscului

	
	
	
	Autoritatea contractantă
	Împărțită
	Prestator
	
	

	Riscuri de proiectare/autorizare
	

	1
	Intârzieri în obținerea avizelor / autorizațiilor pentru prestarea serviciilor
	Nu pot fi obținute toate aprobările necesare sau sunt înregistrate întârzieri în obținerea acestora pentru serviciul de deszăpezire căi publice
	
	
	x
	Întârzieri în începerea prestării serviciilor
	Operatorul va completa documentația de obținere a avizelor/autorizațiilor în concordanță cu cerințele autorității de reglementare

	Riscuri de finanțare a serviciilor
	

	2
	Indisponibilitatea finanțării
	Nu sunt asigurate  resursele financiare și de capital conform bugetului și în timpul prevăzut
	x
	
	
	Lipsa finanțării pentru continuarea prestării serviciilor
	Cuprinderea sumelor necesare derulării activității în bugetul autorității contractante/operatorului

	Riscuri aferente cererii și veniturilor
	

	3
	Schimbări majore ale inflației 
	Rata actuală a inflației va depăși rata previzionată a inflației
	
	x
	
	Depășirea costurilor de prestare a serviciilor
	Ajustarea tarifelor conform prevederilor legale

	Riscuri legislative/politice
	

	4
	Schimbări legislative și/sau  a politicii privind achizițiile publice și în privința prestării serviciului de salubrizare 
	Schimbare legislativă și/sau a politicii autorității contractante care nu poate fi anticipată la semnarea contractului și care este adresată direct, specific și exclusiv serviciului, ceea ce conduce la costuri de capital sau operaționale suplimentare din partea operatorului
	
	x
	
	O creștere semnificativă în costurile operaționale ale operatorului și/sau necesitatea de a efectua cheltuieli de capital pentru a putea răspunde acestor schimbări
	Susținerea unor proiecte de hotărâri pentru ajustare de tarife

	Riscuri naturale
	

	5
	Forța majoră
	Forța majoră așa cum este definită prin lege impiedică executarea contractului
	
	x
	
	Distrugerea sau deteriorarea activelor aferente proiectului
	Forța majoră exonerează părțile contractante de îndeplinirea obligațiilor asumate, pe toată perioada în care aceasta acționează

	Riscuri de operare
	

	6
	Resurse de intrare
	Resursele necesare pentru operare costă mai mult decât cele estimate inițial, nu au calitatea corespunzatoare sau nu sunt disponibile în cantități suficiente
	
	
	x
	Creșteri ale costurilor și în unele cazuri efecte negative asupra calității serviciilor furnizate în cadrul contractului
	Dimensionarea resurselor, de către operator, astfel încât să poată presta un serviciu de calitate

	7
	Risc de disponibilitate specific
	Operatorul nu cunoaște în detaliu zonele în care va presta serviciul și va suplimenta numărul de utilaje și de echipe în vederea executării cât mai eficient a acestuia
	
	
	x
	Costuri suplimentare față de cele prevăzute în contract
	Identificarea tuturor străzilor din aria de delegare 

	8
	Capacitate de management
	Operatorul nu își poate îndeplini obligațiile conform contractului
	
	
	x
	Serviciile care fac obiectul contractului nu sunt furnizate sau sunt furnizate necorespunzător
	Aplicare de sancțiuni conform prevederilor legale în vigoare (Regulament salubrizare, HCL 371/2007 modificat și completat )

	Alte riscuri
	

	9
	Creșterea costurilor cu forța de muncă
	Creșteri neprevăzute de costuri cu personalul ca urmare a modificărilor legislative ulterioare aprobării contractului.
	
	x
	
	Operatorul este obligat să ia în calcul toate creșterile de costuri cu personalul la momentul încheierii contractului
	Asigurarea unui management corespunzător din partea operatorului

	10
	Creșterea costurilor cu prestarea serviciului 
	Depășirea  costurilor cu realizarea serviciului 
	
	
	x
	Operatorul este obligat să ia în calcul toate creșterile de costuri cu prestarea serviciului la momentul încheirii contractului
	Asigurarea unui management corespunzător din partea operatorului

	11
	Servicii efectuate necorespunzător
	Servicii nefinalizate, incomplete, parțiale sau necorespunzatoare din punct de vedere calitativ
	
	
	x
	Neefectuarea în condiții optime a serviciului va duce la costuri suplimentare, iar lucrările vor fi  refăcute pe cheltuiala operatorului.
	Aplicarea de sancțiuni conform prevederilor legale în vigoare (Regulament salubrizare, HCL 371/2007 modificat și completat ), nerecepționarea lucrărilor efectuate necorespunzător


CAPITOLUL 12
INDICATORI MINIMALI DE PERFORMANŢĂ pentru serviciile publice de deszăpezire

	
	INDICATORI DE PERFORMANŢĂ
	Trimestrul
	Total

an

	
	
	I
	II
	III
	IV
	

	0
	1
	2
	3
	4
	5
	6

	1.
	INDICATORI DE PERFORMANŢĂ GENERALI

	1.1
	MĂSURAREA ȘI GESTIUNEA CALITĂȚII SERVICIILOR PRESTATE

	
	a) Numărul de reclamații rezolvate privind calitatea activității prestate, raportat la numărul total de reclamații privind calitatea activității prestate, pe tipuri de activități
	%

100
	-
	-
	%

100
	%

100

	
	b) Ponderea din numărul de reclamații de la lit.a) care s-au dovedit justificate
	%

5
	-
	-
	%

5
	%

5

	
	c) Procentul de solicitări de la lit. b) care au fost rezolvate în mai puțin de 12 de ore 
	%

90
	-
	-
	%

90
	%

90

	1.2
	MĂSURAREA ŞI GESTIUNEA CANTITĂŢII SERVICIILOR PRESTATE 

	
	a) Numărul de reclamaţii rezolvate privind cantităţile de servicii prestate, raportat la numărul total de reclamaţii privind cantităţile de servicii prestate pe tipuri de activități 
	%

100
	-
	-
	%

100


	%

100

	
	b) Procentul de solicitări de la lit. a) care au fost rezolvate în mai puţin de 12 ore
	%

90
	-
	-
	%

90
	%

90

	
	c) Penalităţile contractuale totale aplicate de autorităţile administraţiei publice locale, raportate la valoarea prestaţiei, pe activităţi
	%

4
	-
	-
	%

6
	%

5

	1.3
	RĂSPUNSURI LA SOLICITĂRILE SCRISE ALE CETĂȚENILOR

	
	a) Numărul de sesizări scrise din partea cetățenilor, raportate la numărul total de sesizări înregistrate
	%

5
	-
	-
	%

5
	%

5

	
	b) Procentul din totalul de la lit. a) la care s-a răspuns într-un termen mai mic de 48 de ore
	%

100
	-
	    -
	%

100
	%

100



	2.
	INDICATORI DE PERFORMANŢĂ GARANTAŢI

	2.1
	INDICATORI DE PERFORMANŢĂ GARANTAŢI PRIN LICENŢA DE PRESTARE  A SERVICIULUI

	
	a) Numărul de sesizări scrise privind nerespectarea de către operator a obligaţiilor din licenţă
	nr.

3
	  -
	-
	nr.

3
	nr.

6

	
	b) Numărul de încălcări ale obligaţiilor operatorului rezultate din analizele şi controalele organismelor abilitate
	nr.

1
	  -
	-
	nr.

1
	nr.

2

	2.2
	INDICATORI DE PERFORMANŢĂ A CĂROR NERESPECTARE

 ATRAGE  PENALITĂŢI CONFORM CONTRACTULUI DE FURNIZARE/PRESTARE

	
	a) Numărul de cetățeni care au primit despăgubiri datorate culpei operatorului sau dacă au suferit accidentări din cauza nerespectării condiţiilor de prestare a activităţii
	nr.

1
	 -
	-
	nr.

1
	nr.

2

	
	b) Valoarea despăgubirilor acordate de operator pentru situaţiile de la lit. a) raportată la valoarea totală facturată aferentă activităţii
	%

50
	-
	-
	%

50
	%

50

	
	c) Numărul de neconformităţi constatate de autoritatea administraţiei publice locale, pe tipuri de activităţi
	nr.

2
	-
	-


	nr.

3
	nr.

5


       ȘEF BIROU SALUBRIZARE                             
     CONSILIER
             CORAȘ DANIEL

TRAPCEA CĂLINA
LISTA ANEXE – la Caietul de sarcini deszăpezire
Anexa nr. 1  - Căile de circulație pe care se execută activitatea de curățare a zăpezii, gheții și combatere a poleiului și a înghețului

Anexa nr. 2 - Stațiile mijloacelor de transport în comun pentru care urmează a se realiza activitatea de deszăpezire și transport al zăpezii
Anexa nr. 3 - Amplasamentul spaţiilor de depozitare a zăpezii rezultate din activitatea de deszăpezire
Anexa nr. 4  - Regulamentul Serviciului de Salubrizare a Municipiului Timișoara

Anexa nr. 5 -  Jurnal de activitate pe timp de iarnă

